
2 Innledning

Virksomhetskritisk informasjon finnes spredd rundt omkring i organisasjonen.  Portalinitiativer prøver å tilgjengligjøre denne informasjonen, men i de fleste selskaper er virksomhetskritisk kunnskap i beste tilfelle lagret på nøkkelpersoners c:disk.

Oppgaven blir stadig mer utfordrende etter hvert som informasjonsmengden øker og kunnskapen blir mer kompleks. Store verdier går tapt fordi man ikke kan gjenfinne, gjenbruke eller sammenkople informasjon og kunnskap. 

For å få tilgang til denne informasjonen, må selve informasjonen restruktureres og reorganiseres – det samme gjelder for metoden for gjenfinning av den samme informasjon. En slik reorganiserig av relevant informasjon krever at det gjennomføres en informasjonsanalyse.

Informasjonsanalysen omfatter all informasjon og kunnskap som virksomheten ønsker at skal deles. Målsetningen for informasjonsanalysen er å forbedre samhandlingen ved at det blir lettere 

· Å finne riktig informasjon når man trenger den

· Å kunne dele dokumenter med andre

· Å bli holdt oppdatert innen de interessefelter man har

Dette dokumentet beskriver informasjonsanalyse og hvordan strukturen kan benyttes i en portalsammenheng for enkel gjenfinning av informasjon.

3 Informasjonsarkitektur

e-vitas konsept for Virksomhetsportaler er en helhetlig tenking rundt  en virksomhets behov for støtte til forretningsprosesser og derigjennom forvaltning av kunnskap knyttet til arbeidsoppgavene som skal utføres. Gjennom Virksomhetsportalen får de ansatte tilgang til:

· Mennesker

· Prosesser

· Applikasjoner

· Innhold

Virksomhetsportalen skal sørge for en effektiv og konsistent løsning for sikker forvaltning og formidling av informasjon til  ansatte, kunder og partnere.

Kunnskapsarbeideren får gennom portalen en enkel tilgang til kvalitetssikret informasjon, både gjennom fritekstsøk og ved å benytte kjente begreper for direkte navigering i store informasjonsmengder.

Virksomhetsportalen gir virksomheten et fundament for effektivisering av informasjonsintensive arbeidsprosesser, og forbedret anvendelse av eksisterende IT-løsninger. D
 isolerte øyene med informasjon kan dermed enkelt sammenstilles til et komplett verdensbilde for virksomheten.

Virksomhetsportalen skal gi tilgang til innhold, enten i form av ustrukturert informasjon som gjenbrukbare dokumenter, maler og metodikk, linker til andre webressurser, eller i form av strukturert informasjon som rapporter og styringstall fra et datavarehus. 

Virksomhetsportalen understøtter organisering og presentasjon av informasjon for å gi hver enkelt beslutningstaker best mulig innsikt, noe som bidrar til effektiv kunnskapsdeling og kunnskapsutvikling.

Informasjonsmodellen etableres ved bruk av grunndata (metadata) som består av tre grunnleggende informasjonstyper:

· Attributter

· Dimensjoner

· Informasjonsobjekter

3.1 Attributter

En attributt er en egenskap eller kjennetegn ved et objekt – som for eksempel et dokument. Det settet av atributter som assosieres med et spesielt objekt refereres til som objektets metadata. Metadata er med andre ord data om data, dette omfatter alle grunndata som defineres for en løsning, og kan ses på som en spesifikasjon av innhold og struktur. 

Ved å tilordne attributter til et informasjonsobjekt, er det det mulig å søke etter objekter med et sett av verdier koblet til attributtene. For eksempel kan en tilordne et attributt som heter ”Deltakerorganisasjon” til en porsjektplan for et fellesprosjekt for flere virksomheter. Hvis planen gjelder Tandberg, Oracle og e-vita, vil alle verdiene kunne assosieres med dokumentets ”Deltakerorganisasjon”-attributt. Prosjektplanen kan enkelt gjenfinnes ved å bruke verdiene ”Tandberg”, ”Oracle” eller ”e-vita” for attributtet ”Deltakerorganisasjon”.

3.2 Dimensjoner

Dimensjoner danner informasjonsarkitekturen i Virksomhetsportalen. Utgangspunktet for håndtering av informasjon i Virksomhetsportalen er datavarehusteori (dimensjoner og ’star schemas’). Dimensjoner er viktig metadata som har betydning for en organisasjon og dens brukere. Poenget er at et informasjonsobjekt ikke nødvendigvis hører hjemme ett sted, men flere – dimensjonene representerer forskjellige inngangsnøkler til den samme informasjonen.

Dimensjoner gjør det mulig å beskrive hva informasjon betyr, slik at det blir lettere å navigere, gjenfinne, gjenbruke og kople sammen informasjon og kunnskap. 

Dimensjonene er virksomhetens kunnskapstre (KnowledgeMap) og gjenspeiler de viktigste informasjonsområdene virksomheten er opptatt av. Dimensjonene vil typisk være bygget opp  gjennom en hierarkisk trestruktur. 

Nedenfor vises et eksempel på en kunnskapstre:

All informasjon er merket med en eller flere dimensjoner. Dette gir rask aksess og muligheter for ”drilldown” og ”rollup” i store informasjonsmengder.

3.3 Informasjonsobjekter

Informasjonen i Virksomhetsportalen er av forskjellige typer. Vi kaller disse typene for informasjonsobjekter (ofte dokumenttyper og ulike typer av mapper). Det defineres ulike typer av informasjonsobjekter (IO-typer). En IO-type kjennetegnes med et sett av attributter som knyttes til en forekomst av dette informasjonsobjektet. En IO-type må ikke forveksles med en filtype. Et eksempel på en IO-type er Kundeinformasjon, som igjen kan forfines til å inneholde subtyper som Avtale, Brev, Presentasjon etc.

Hver IO-type kategoriseres ved å definere et sett med attributter.  IO-typene har et sett med standardattributter. I tillegg kan man ha det antall egendefinerte atributter man finner hensiktsmessig. Det er videre viktig å definere hvordan man skal klassifisere og ”tagge” innholdet med begreper som gjør de enkle å gjenfinne. Et eksempel er kunnskap og kunnskapsområde som identifiserer hvilke fag som et gitt dokument omhandler.

Nedenfor viser et eksempel på attributter knyttet en IO-type:

Alle typer av innhold analyseres for å definere naturlige ”knagger” for gjenfinning og tilgjengeliggjøring av innhold. For hver IO-type skal det angis hvilke verdier som skal benyttes, samt krav til om det må eller kan gis.

3.4 Roller

Mange organisasjoner har identifisert kunnskapsaktivister for å understøtte skaping og deling av kunnskap . Dette er personer, grupper eller avdelinger som har et ansvar for å følge opp og koordinere kunnskapsutviklingen i organisasjonen. 

Kunnskapsaktivisten har tre formål: 

· Initiere og fokusere k
nnskapsutviklingen

· Redusere tid og kostnad i kunnskapsprosesser (skape og dele)

· Koordinere kunnskapsinitativer i organisasjonen

3.4.1 Kunnskapsroller

Det er tre fundamentale roller i en kunnskapsorganisasjon:

· Kunnskapsaktivist

· Kunnskapsprodusent

· Kunnskapskonsument

Kunnskapsaktivisten er ansvarlig for rammeverk, kvalitet og innhold slik en sjefsredaktør er det i en avis. Oppgaven omfatter definering av infrastrukturen til kunnskapsbasen, herunder oppbygging av metadataarkitektur.  Aktivisten hjelper organisasjonens ansatte å fylle kunnskapsbasen med innhold(skape) og vise hvordan innhold kan deles.

Ansvaret til kunnskapsaktivisten omfatter:

· Sørge for at spørsmål besvares

· Summere/aggregere

· Katalogisere

· Oversette

· Administrere

· Støtte (support)

e-vita tror på et helhetlig bilde hvor alle i organisasjonen er ansvarlig for å skape kunnskap. Kunnskapsprodusenten (forfatteren) inkluderer alle i organisasjonen. Denne rollen er  ansvarlig for å skape ny kunnskap ved å dokumentere og kombinere kunnskapsressurser og lagre kunnskapen som innhold i kunnskapsbasen. Kunnskapsprodusenten er ansvarlig for de dokumenter en selv har produsert.

Ansvaret til kunnskapsprodusenten omfatter:

· Gjøre nye ideer tilgjenglig for andre

· Kombinere informasjon for å understøtte innovasjon

· ”Tagge” innhold for enkel gjennfinning

Den siste rollen er kunnskapkonsumenten (leser/bruker). Kunnskapskonsumenten bruker informasjonen for å oppnå virksomhetens mål. 

Ansvaret til kunnskapskonsumenten omfatter:
· Gjenbruke “best practices”

· Oppdatere/endre informasjon

· Slette utdatert/overflødig informasjon

3.4.2 Funksjonell sikkerhet

Kunnskapsaktivister og kunnskapsprodusenter vil, ved at de tilhører en rolle, være i stand til å utføre et sett med forhåndsdefinerte vedlikeholdsoppgaver og andre operasjoner relevant for informasjonen. Tilgang til informasjonen kan være begrenset til et sett med roller eller grupper av kunnskapsmedarbeidere.

Eksempler på forskjellige tilgangsstrategier er:

· Informasjonen er tilgjenglig for alle (public access)

· Informasjonen er tilgjenglig for organisasjonen

· Informasjonen er tilgjenglig for avdeling eller forretningsområde

· Informasjonen er tilgjenglig spesifikke roller

· Informasjonen er privat

Ved å definere et rollehierarki gjør man det mulig å ”koble” innhold til ulike grupper av brukere, samt for design og utforming av hvordan brukerne får presentert sitt innhold.

Maksimal effekt av Virksomhetsportalen oppnås gjennom et bevisst forhold til hvilke målgrupper som skal prioriteres. Dette er utgangspunkt for prioritering av ”hvem som skal få se og oppdatere hva” av innhold og tjenester via portalen. Det er også viktig å identifisere informasjon som de ulike målgruppene deler seg imellom.

4 Informasjonsanalyse

4.1 Identifisere dimensjoner

Det opprettes et antall dimensjoner som er en naturlig måte for bedriften å dele inn informasjonen på. Dette blir bedriftens kunnskapstre som alle informasjonselementene grupperes i forhold til og som gjenfinning av informasjon vil foregå i forhold til. Det er derfor avgjørende at man tar seg tid til å diskutere nøye igjennom hvilke dimensjoner som vil være de rette for organisasjonen. Det er viktig å begrense antall dimensjoner slik at brukeren lett finner fram.

4.2 Bryte ned dimensjonene i hierarkier

Under hver dimensjon kan definere underdimensjoner. Det betyr at man kan gruppere begreper og  sette de opp i hierarkier for enkel navigering.  Utfordringen er å definere en struktur  som understøtter det at en bruker skal vite hvor han skal gå for å finne noe uten å ha vært der. Indikasjonene fra navigasjonssystemet skal gi brukeren klare hint og assosiasjoner uten å ta for mye av oppmerksomheten for øvrig. Et eksempel på et dimensjonstre er  Organisasjonsdimensjonen:

4.3 Identifisere typer av informasjonsobjekter

Vi identifiserer hvilke typer av innhold (IO-typer) som er viktig for organisasjonen. Eksempler på IO-type er plan, møtereferat og produktbeskrivelse. For å hjelpe brukeren til å finne fram er det viktig at antallet IO-type begrenses.  En måte å gjøre dette på er å grupperer et sett med subtyper til en overordnet IO-type. Et eksempel er IO-type Prosjektdokument som har subtypene plan, prosjektdirktiv, estimat, etc.

4.4 Koble IO-typer opp mot dimensjoner og attributter

Det er viktig å etablere et felles begrepsapparat. Dimensjoner og IO-type er begreper som hjelper brukeren til å navigere og gjenfinne informasjon og kunnskap.  I korte trekk kan vi si at dimensjonen benyttes for å navigere (i en trestruktur), mens alle attributter (tagger) er søkbare. 

Nå når dimensjoner og IO-type er definert er det på tide å knytte informasjonsarkitekturen sammen. Dette gjøres ved å identifisere hvilke attributter som tilhører en gitt IO-type. Innhold av samme type har samme sett av attributter; attributter benyttes dermed for å koble egenskaper til en IO-type eller til en dimensjon. Attributtene defineres på bakgrunn av kjennetegn for den aktuelle IO-type eller dimensjonen. Det settes opp regler for om attributtet skal eller bør fylles ut, samt hvor mange forekomster som er lovlig (fra 1 til 99). 

Attributter kan hente sine verdier fra Dimensjoner, forhåndsdefinerte Verdilister (lister med f.eks statuskoder) eller fra fritekstfelter og datofelter hvor brukerne selv angir verdi. Eksempler på attributter er ”Kunde” (hentes typisk fra en dimensjon), Status (hentes typisk fra en verdiliste), Beskrivelse og dato gyldig fra (hentes typisk fra et fritekstfelt hvor brukeren selv angir verdi).

Brukeren kan selv ved innlegging av dokumenter legge til attributter utover dette.

4.5 Definere roller

Målgrupper benyttes for å ”koble” innhold til ulike grupper av brukere, samt for design og utforming av hvordan brukerne får presentert sitt innhold.

Det er viktig å ha et bevisst forhold til hvilke målgrupper som skal prioriteres . Dette er utgangspunkt for prioritering av ”hvem som skal få lese/oppdatere hva” av informasjon og kunnskap. Det er også viktig å identifisere hvilken informasjon de ulike målgruppene deler seg imellom.

Roller benyttes ofte for både interne og eksterne brukere. Rollen benyttes for å gi målstyrt tilgang til innhold, eller for å gi rettigheter til å utføre handlinger i løsningen. En bruker kan inngå (være medlem) i en eller flere roller. En målgruppe består ofte av en eller flere roller.

5 Tilgjengliggjøring av informasjon i Virksomhetsportalen

Virksomhetsportalen kan ha veldig forskjellige innhold for forskjellige brukere og forskjellige kunder. Noen ganger er det viktigste å kunne presentere informasjon til de som har bruk for den, andre ganger er det tilgang til applikasjoner som er viktigst.

Felles for alle virksomhetsportaler er at det er enkelt å skreddersy arbeidsflaten til hver enkelt bruker, slik at den blir et viktig redskap for hver enkelt.

Ved bruk av Virksomhetsportalen ønsker vi å oppnå tilgang til og deling av bedriftens ulike informasjonselementer. Det du trenger skal du kunne finne, bruke, legge til ny informasjon og merke slik at andre i neste omgang kan finne det du føyde til av ny kunnskap for sitt bruk.

5.1 Prosess

Virksomhetsportalen har fokus på prosess og innhold ved at brukerens arbeidsoppgaver støttes og at relevant informasjon for å utføre oppgavene tilgjengliggjøres. For å få dette til er det nødvendig med et bevisst forhold til hvilken informasjon som er relevant og tilrettelegge for flyt i arbeidet.

Moderne verktøy for styring av arbeidsflyt holder orden på alle aktive prosesser, og hvilke personer som kan og må utføre hvilke oppgaver. Presenter oppgavelistene til hver enkelt bruker gjennom virksomhetsportalen og gir rapporter om unntak. Virksomhetsportalen fokuserer på brukeren, og hjelper han til å jobbe mer effektivt. Ved å automatisere de rutinepregede oppgavene som kan håndteres automatisk, og la brukeren fokusere på å håndtere unntakene og de vanskelige tilfellene.

5.2 Innhold

Et tilbakevendende problem er at informasjon er orientert omkring avsender og ikke mottaker. Det vil si at språket, navigasjonen og strukturene er bygget opp slik at de i stor grad gjenspeiler menneskene og organisasjonen som står bak. 

Informasjonen er ofte strukturert i flere nivåer. Strukturer, hierarkier og ordvalg reflekterer til tider organisering og kommunikasjonsflyt internt i organisasjonen snarere enn sluttbrukernes ønsker, behov og antatte naturlige assosiasjoner.

Virksomhetsportalen kombinerer behovet for strukturert lagring med enkel presentasjon og gjenfinning. Det fokuseres på hvilke arbeidsprosesser som finnes, hvilket begrepsapparat som benyttes i organisasjonen, og hvilken informasjon som allerede er tilgjengelig. Deretter bygges  et grensesnitt som samler all informasjon, og presenterer den tilpasset til hver enkelt bruker.

5.3 Navigasjon

Intuitiv og konsistent navigasjon er svært viktig. For at man skal kunne konsentrere seg om innholdet og ikke behøve å tenke på hvordan man skal finne det, er det viktig å alltid ha svaret på tre enkle spørsmål: 

1)
Hvor kommer jeg fra?  

2)
Hvor er jeg? 

3)
Hvordan kommer jeg meg videre? 

Svarene på dette ligger i stor grad i navigasjonen.

Kan man ”lukte seg frem”? God navigasjon bør være bygget opp slik at man kan ”lukte seg frem” til målet. Man bør ha en klar formening om hva man kan komme til å finne hvor, før man har vært der. Indikasjonene fra navigasjonssystemet skal gi brukeren klare hint og assosiasjoner uten å ta for mye av oppmerksomheten for øvrig.

Menyer, overskrifter og URL’er. Navigasjon som medfører overraskelser distraherer brukeren. Ofte kan inkonsistent bruk av begreper være nok til å forvirre brukeren og blokkere veien mot målet. På tilsvarende vis er det viktig at det er samsvar mellom begrepene i menyer, overskrifter og url’er. 

Grupperinger og hierarkier. Der det finnes hierarkier og grupper av informasjon som hører sammen, er det viktig at disse sammenstillingene går klart og tydelig frem i løsningen. Begreper og symboler tillegges innhold og mening ut fra den konteksten de opptrer i. Dersom konteksten som avsender har arbeidet under (f.eks. et tema, en overskrift) ikke formidles tydelig nok, vil begrepene tolkes ulikt og tillegges annet innhold hos mottaker. Slik kan mye informasjon gå tapt.

Lange lister. Lange lister uten noen form for gruppering eller tematisk systematisering er vanskelige å orientere seg i. Lister med overskrifter og/eller ingresser er ofte mye benyttet for å ivareta manglende funksjonalitet for kategorisering (metadata) i de fleste verktøy. 

Det er viktig å ha et klart forhold til hvilke brukergrupper (roller) som skal prioriteres. Utfordringen ligger i å skape gode kanaler mellom brukergruppene og innholdet.

6 Vedlegg

6.1 Definisjoner og begreper

Vi henviser til eget vedlegg for definisjon av alle sentrale begreper som brukes i forbindelse med informasjonsanalysen. Med sentrale begreper menes uttrykk og termer som er benyttes i dokumentet.

6.2 Tips og hint

Nedenfor følger noen stikkord som er nyttige å forholde seg til.

Helhetlighet: Det er viktig å se helhetlig når man definerer metadata 

· 7+/-2 som hovedregel for modellering

· Alle informasjonsområder bør dekkes av en informssjonsobejkt-type og en dimensjon (f.eks kunde med tilhørende kundeinformasjon)

· Alle informasjonsobjekt-typer bør følges av en verdiliste med subtyper (f.eks brev, presentasjon, mail, referat etc)

Informasjonsobjekter (IO-typer)

· Benyttes for klassifikasjon og inndeling av innholdet i ulike informasjonsgrupper/typer

· Bør som hovedregel alltid kreve at en IO-type alltid har en påkrevet atributt, helst en dimensjon. Dette for enklere gjenfinning

· Husk også at ulike mapper er egne IO_typer (for eksempel Person, Prosjekt, Kunde etc)

Dimensjoner

· Benyttes for å gi en strukturert fremstilling av bedriftens informasjonsarkitektur – verdensbilde. Benyttes ofte ved navigasjon og søk etter innhold

· Dimensjoner benyttes for å gi mening til innhold (Kontekst)

· Dimensjon eller verdiliste? Benytter verdiliste når:

· Dersom få forekomster, uten behov for struktur/nivåer (f.eks språk, status etc)

· Det ikke er en naturlig del av ”verdensbildet”

Verdiliste

· Det bør lages en felles verdiliste for alle ”subtyper”. Man velger ut hvilke subtyper som skal være lovlig for en gitt IO-type i Forms og Search komponentene. Dette for å gi større fleksibilitet i selve protalsidene. Et eksempel her er at man velger f.eks kun ”Referat” og ”Brev” som lovlige subtyper for IO-typen ”Kundeinfo”.

Presisjonsnivå – granularitet

· Volum og viktighet avgjør hvor fint (detaljert) man skal legge seg på i fht f.eks dimensjoner

Informasjonseier – hvorfor skal vi alltid ha med dette atributtet?

· Benyttes for å tildele eierskap til informasjonen. Dette er ofte andre personer enn de som publisrerer/legger inn innholdet.

Spesielle behov i fbm visning og presentasjon i portalsider

· Spesielle tagger for å vise f.eks kun et dokument på en side:

· Bruk direkte link til dokumentet via dokumentId = nnnn i uttreksportlet

· Dersom mange ”enkle sider” krever slik direkteaksessering, hvorfor da tagge med andre atributter?

· Bruk grov klassifikasjon for å gi mening til dokumentete, disse vil det trolig være behov for å kunne finne frem til ved f.eks søk og annen navigering (dvs det er alltid viktig å gi noe tagging, selv om dokumentet i utgangspunktet hentes frem via direkte adressering)

